Nueva Caledonya

Nueva Caledonya (Nouvelle-Calédonie, en francés; Kanaky en canaco), ye un territorio d'ultramar en Oceanía que fa parte d'a Republica Francesa y d'a Unión Europea (UE).

O territorio, situato en o sud-ueste de l'Oceano Pacifico, ye formato por una isla prencipal y cuantas islas mas chicotas arredol. A suya población ye de 232.258 habitants (estimación de 2005) en una superficie de 19.060 km², con una densidat de población de 12,19 hab/km².

A suya capital ye a ciudat de Nouméa. Nueva Caledonya ye una colonia francesa dende 1853, encara que dende os Acuerdos de Nouméa tien un estatuto especial dentro de Francia, con un referendum previsto ta 2014 ta decidir si o país será independient u continará estando parte de Francia.

 Etimolochía 
Recibió o suyo nombre en honor d'a Caledonya (antiga Escocia), por estar o capitán britanico James Cook, o suyo descubridor, d'orichen escocés.

Referencias

 Vinclos externos 

 Pachina web oficial d'o Gubierno de Nueva Caledonya.
  Blog en aragonés sobre Nueva Caledonya.

Categoría:Archipelagos de Francia
Categoría:Archipelagos d'Oceanía
Categoría:Islas de Francia
Categoría:Territorios dependients d'Oceanía
Categoría:Francia d'ultramar